CELEX: 62013TN0045
Language: lt
Date: 2013-01-29 00:00:00
Title: Byla T-45/13: 2013 m. sausio 29 d. pareikštas ieškinys byloje Rose Vision ir Seseña prieš Komisiją

22.6.2013   
            
            
               LT
            
            
               Europos Sąjungos oficialusis leidinys
            
            
               C 178/10
            
         2013 m. sausio 29 d. pareikštas ieškinys byloje Rose Vision ir Seseña prieš Komisiją
   
   (Byla T-45/13)
   2013/C 178/19
   Proceso kalba: ispanų
   
      Šalys
   
   
      Ieškovai: Rose Vision, SL (Seseña, Ispanija) ir Julián Seseña (Posuelo de Alarkonas, Ispanija), atstovaujami advokatų M. Muñiz Bernuy ir Á. Alonso Villa
   
      Atsakovė: Europos Komisija
   
      Reikalavimai
   
   Ieškovai Bendrojo Teismo prašo:
   
               —
            
            
               Panaikinti sprendimus sustabdyti sutartus mokėjimus.
            
         
               —
            
            
               Išbraukti Rose Visión, S.L. iš draudimų bazės ir išankstinio įspėjimo sistemos (EWS).
            
         
               —
            
            
               Priteisti iš atsakovės 5 000 624 eurus žalai atlyginti.
            
         
      Ieškinio pagrindai ir pagrindiniai argumentai
   
   Nuo 2002 m. viena iš ieškovių, įmonė, kuri daugiausiai užsiima telekomunikacijomis, tyrimai ir vystymo projektais bei konsultacijų paslaugomis telekomunikacijų, tyrimų ir vystymo srityse, kartu su Komisija atliko daug projektų.
   Šis ieškinys pareikštas po 2011 m. vasario-balandžio mėn. atliktų dviejų įmonės ieškovės auditų. Audito ataskaitose nurodyta daug įmonės ieškovės klaidų ir pažeidimų, dėl to buvo sustabdyti mokėtini mokėjimai.
   Ieškovės tvirtina, kad kaltinimai neatitinka tikrovės. Ieškovės teigia, kad iš tiesų atidžiai perskaičius vieną iš dviejų pirmiau minėtų audito ataskaitų, galima nustatyti, jog pranešimu apie ataskaitą buvo siekiama nepateisinamai užsipulti ieškoves siekiant jas diskredituoti. Todėl audito ataskaita yra pagrįsta daugiausia nepatikrinta informacija. Komisijos požiūris labiau atitinka tyrimo, kontrolės ar patikrinimo požiūrį, o ne audito požiūrį, kuriuo remiantis informacija turi būti patikrinama ir turi būti užtikrinamas šaltinių patikimumas.
   Dėl šių priežasčių įmonės ieškovės patyrė didelę žalą, net tik ekonominę, bet ir susijusią su profesine reputacija bei jos patikimumu.